डॉक सारांशित करण्यासाठी: 1.  सामनाच्या अग्रलेखातून राज्यपालांवर टीका

गेल्या काही महिन्यांपासून राजभवनाची रोज अप्रतिष्ठा सुरू आहे. राज्यपाल भगतसिंह कोश्यारी यांनी मुख्यमंत्री उद्धव ठाकरे यांना पाठवलेलं पत्र हा त्याचाच एक भाग होता, त्यावर मुख्यमंत्र्यांनी एकच मारला, पण सॉलिड मारला, अशी टीका शिवसेनेचे मुखपत्र सामनाच्या अग्रलेखातून राज्यपालांवर करण्यात आली आहे. 

राज्यपाल पदावरील व्यक्तीने कसे वागू नये, हे भगतसिंह कोश्यारी यांनी दाखवून दिलं. कोश्यारी हे कधीकाळी संघाचे प्रचारक किंवा भाजप नेते असतील. पण सध्या ते राज्याचे राज्यपाल आहेत, याचा त्यांना सोयीस्कररित्या विसर पडल्याचं दिसत आहे. राज्यातील भाजप नेते रोज सकाळी सरकारच्या बदनामीची मोहीम सुरू करतात. त्याचा चिखल राज्यपालांनी आपल्या अंगावर का उडवून घ्यावा, असा सवाल शिवसेनेने केला.

भाजपने राज्यात सत्ता गमावली ही वेदना मोठी आहे. पण त्या दुखण्यावर राज्यपालांनी लेप लावण्यात अर्थ नाही. हे दुखणं पुढील चार वर्षे कायम राहणार आहे. पण, भाजपचं पोट दुखतंय म्हणून घटनात्मक पदावर विराजमान झालेल्या व्यक्तीला बाळंतकळा याव्यात हे गंभीर आहे. त्या बाळंतकळांवर मुख्यमंत्र्यांनी उपचार केले आहेत, असंही अग्रलेखात म्हटलं आहे.

2. सरकारी मदरसे बंद करण्याचा आसाम सरकारचा निर्णय

सरकारी पैशांवर धार्मिक शिक्षण देता येऊ शकत नाही, असं सांगत आसाम सरकारने राज्यातील सर्व सरकारी मदरसे बंद करण्याचा निर्णय घेतला आहे. त्यामुळे नोव्हेंबर महिन्यापासून राज्यातील सर्व सरकारी मदरसे बंद होतील, अशी माहिती आसामचे आरोग्य आणि शिक्षणमंत्री हेमंत बिस्व सरमा यांनी दिली आहे.

"सरकारी पैशांवर 'कुराण'चं शिक्षण दिलं जाऊ शकत नाही. तसं असेल तर मग आपण 'बायबल' आणि 'गीता'ही सरकारी खर्चातून शिकवली पाहिजे, अशी भूमिका हेमंत बिस्व सरमा यांनी घेतली आहे. 

"राज्यात समानता आणायची असल्याने ही प्रथा थांबवण्याचा निर्णय घेण्यात आला. नोव्हेंबरपासून आसाममधील सर्व सरकारी मदरसे बंद केले जातील. सर्व सरकारी मदरशांचं रुपांतर नियमित शाळांमध्ये केलं जाईल.

 काही प्रकरणांमध्ये शिक्षकांची सरकारी शाळेत बदली केली जाईल. सरकार लवकरच यासंबंधी परिपत्रक प्रसिद्ध करणार आहे," असं हेमंत बिस्व सरमा यांनी पत्रकारांना सांगितलं. ही बातमी दैनिक लोकसत्ताने दिली आहे. 

3. मुंबई दरवर्षी कशी तुंबते? नितीन गडकरींचं उद्धव ठाकरे, शरद पवारांना पत्र

मुंबईत दरवर्षी निर्माण होणाऱ्या...\nडॉक सारख्याच भाषेत सारांश:
आज विविध वृत्तपत्रं आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा...